Z A P I S N I K

od 9. prosinca 2019.
sa 18. sjednice Općinskog vijeća Općine Koprivnički Bregi, održane u zgradi Općine Koprivnički Bregi, Kralja Tomislava 2, Koprivnički Bregi, u sali za sastanke, s početkom u 19,00 sati.

Sjednica je sazvana sazivom KLASA: 021-01/19-01/06, URBROJ: 2137/08-19-1 od 3. prosinca 2019. godine.

PRISUTNI:

     a) članovi Općinskog vijeća:
1. Tomislav Tomiek
2. Miroslav Sarić
3. Darko Sobota
4. Snježana Kuhar
5. Dražen Papac
6. Mario Kovač
7. Maja Solina
8. Denis Zagrajski
9. Đurđica Mustaf
10. Vedran Pintarić

ODSUTNI: Velimir Pintarić – opravdano.

b) ostali prisutni:
1.  Mario Hudić, općinski načelnik
2.  Stjepan Sršek, zamjenik općinskog načelnik
3.  Sonja Terzić, viši upravni referent, zapisničar
4.  Ljubica Godek, referent za računovodstvene poslove
5.  Dejan Plantić, referent – komunalni redar
Sjednicu Općinskog vijeća Općine Koprivnički Bregi otvara predsjednik Općinskog vijeća Darko Sobota i pozdravlja sve prisutne.
PREDSJEDNIK: Za ovu sjednicu predlažem, uz dnevni red koji ste dobili i dopunu dnevnog reda sa dvije točke i to sljedeće: 
· Donošenje Odluke o davanju suglasnosti na Izmjene i dopune Financijskog plana Dječjeg vrtića Vrapčić za 2019. godinu.

· Donošenje Odluke o davanju suglasnosti na Financijski plan Dječjeg vrtića Vrapčić za 2020. godinu i projekcije za 2021. i 2022. godinu.

PREDSJEDNIK: Tako da predlažem sa predloženom dopunom, sljedeći

D N E V N I   R E D :
1.Donošenje Izmjena i dopuna Proračuna Općine Koprivnički Bregi za 2019. godinu i projekcije za 2020. i 2021. godinu.

2.Donošenje Programa i Plana o izmjenama i dopunama Programa i Plana Općine Koprivnički Bregi za 2019. godinu i to za:

- javne potrebe u osnovnom školstvu,

- utrošak sredstava šumskog doprinosa,

- utrošak sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje državnog poljoprivrednog zemljišta,

- javne potrebe u predškolskom odgoju,

- građenje komunalne infrastrukture,

- održavanje komunalne infrastrukture,

- javne potrebe u socijalnoj skrbi.

3.Donošenje Proračuna Općine Koprivnički Bregi za 2020. godinu i projekcije za 2021. i 2022. godinu.

4.Donošenje Programa i Plana Općine Koprivnički Bregi za 2020. godinu i to za:

- javne potrebe u protupožarnoj i civilnoj zaštiti,

- građenje komunalne infrastrukture,

- javne potrebe u kulturi,

- javne potrebe u osnovnom školstvu,

- javne potrebe u sportu,

- javne potrebe u predškolskom odgoju,

- namjensko korištenje sredstava naknade iz postupka ozakonjenja nezakonito izgrađenih zgrada,

- održavanje komunalne infrastrukture,

- utrošak sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje poljoprivrednog zemljišta u državnom vlasništvu,

- utrošak sredstava šumskog doprinosa,

- javne potrebe u socijalnoj skrbi.

5.Donošenje Odluke o izvršavanju Proračuna Općine Koprivnički Bregi za 2020. godinu.
6.Donošenje Odluke o davanju suglasnosti na Izmjene i dopune Financijskog plana Dječjeg vrtića Vrapčić za 2019. godinu.

7.Donošenje Odluke o davanju suglasnosti na Financijski plan Dječjeg vrtića Vrapčić za 2020. godinu i projekcije za 2021. i 2022. godinu.
8.Razno.

PREDSJEDNIK: Tko je za predloženi dnevni red? Konstatiram da je dnevni red jednoglasno usvojen (10 glasova «za»).
PREDSJEDNIK: Dajem zapisnik sa prethodne 17. sjednice na usvajanje. Da li ima kakvih primjedbi na ovaj zapisnik? 
PREDSJEDNIK: Ako nema primjedbi tko je „za“ ovaj zapisnik? Konstatiram da je jednoglasno usvojen (10 glasova „za“). Možemo preći na 1. točku dnevnog reda.

Točka 1. i 2.
MARIO HUDIĆ: Ovaj 2. i zadnji rebalans Proračuna za 2019. godinu se donosi jer znamo 99 % prihoda i rashoda, dakle prihodi poslovanja iznose 7.871.500,00 kn, rashodi su nešto veći. Možemo reći da su u 2019. godini svi projekti pokrenuti ili završeni u ovoj godini, vrijednosti cca 8.000.000,00 kn. Postavljena je rasvjeta na svaki stup uz magistralu. Za koji dan će doći konstrukcija mosta koju će postaviti. Danas me Ljubica obavijestila da smo dobili 250.000,00 kn od Ministarstva regionalnog razvoja za ovaj most. Izgradnju parkirališta uz groblje u Glogovcu smo premjestili u 2020. godinu. Kandidirati ćemo ga kod Ministarstva regionalnog razvoja. Također je bilo puno izvršenih projekata koji nisu kapitalni, ali su važni za našu Općinu. Kanalizaciju u Jeduševcu radi firma Komfort koja je radila stazu u Glogovcu.
DENIS ZAGRAJSKI je dao primjedbu da nisu sve iste lampe postavljene uz magistralu u Glogovcu. Također je ispao veći iznos za izgradnju pješačke staze u Glogovcu.

MARIO HUDIĆ je objasnio da je taj iznos zajedno sa izvršenim nadzorom radova i sa svime ostalim. Nakon tehničkog pregleda će to biti pješačko-biciklistička staza.

PREDSJEDNIK: Predlažem da spojimo 1. i 2. točku dnevnog reda jer su povezane. Tko je „za“ 1. i 2. točku dnevnog reda? Konstatiram da je od 10 prisutnih članova Općinskog vijeća, svih 10 članova glasovalo „za“ te se donose
IZMJENE I DOPUNE PRORAČUNA
Općine Koprivnički Bregi za 2019. godinu

projekcije za 2020. i 2021. godinu 

Izmjene i dopune se prilažu ovom zapisniku i čine njegov sastavni dio.
PROGRAM

o izmjeni Programa javnih potreba u osnovnom školstvu
na području Općine Koprivnički Bregi u 2019. godini

PROGRAM

o izmjeni Programa utroška sredstava šumskog doprinosa

na području Općine Koprivnički Bregi u 2019. godini

PROGRAM

o izmjeni Programa utroška sredstava ostvarenih od

zakupa, prodaje, prodaje izravnom pogodbom, privremenog korištenja i davanja

na korištenje poljoprivrednog zemljišta u vlasništvu Republike Hrvatske

na području Općine Koprivnički Bregi u 2019. godini

PROGRAM

o izmjenama Programa javnih potreba u predškolskom odgoju

na području Općine Koprivnički Bregi u 2019. godini

PROGRAM

o izmjenama Programa građenja komunalne infrastrukture

na području Općine Koprivnički Bregi za 2019. godinu

PROGRAM

o izmjenama Programa održavanja komunalne infrastrukture

na području Općine Koprivnički Bregi u 2019. godini

PLAN

o izmjenama Plana javnih potreba u socijalnoj skrbi

na području Općine Koprivnički Bregi u 2019. godini

Programi i Plan se prilažu ovom zapisniku i čine njegov sastavni dio.

Točka 3., 4. i 5.
MARIO HUDIĆ: Što se tiče planiranja proračuna za sljedeću godinu, on je manji radi pješačke staze u Glogovcu, a rashodi su povećani radi vrtića u kojem su sada dvije grupe djece. Projekti koji se planiraju u sljedećoj godini su: izgradnja parkirališta uz groblje u Glogovcu, asfaltiranje Voćarske ulice u Glogovcu, rekonstrukcija, odnosno asfaltiranje ceste koja spaja ulicu Vladimira Nazora i ulicu Matije Gupca u Bregima, zatim izgradnja ugibališta u Glogovcu, izgradnja ograde na groblju u Bregima, izrada projektne dokumentacije za stazu u ulici Braće Radić u Bregima i Stjepana Radića u Glogovcu. Također, sljedeće godine će se poboljšati održavanje poljskih puteva. Ovaj proračun za 2020. godinu je zaokruživanje ciklusa svih projekata u Općini.
PREDSJEDNIK: Predlažem da spojimo 3., 4. i 5. točku dnevnog reda koje su također povezane. Da li ima primjedbi, pitanja? Ako nema, tko je „za“? Konstatiram da je od 10 prisutnih članova Općinskog vijeća, 8 članova glasovalo „za“, a 2 člana su „suzdržana“ te se donose
PRORAČUN

Općine Koprivnički Bregi za 2020. godinu

i projekcije za 2021. i 2022. godinu 
Proračun se prilaže ovom zapisniku i čini njegov sastavni dio.

PROGRAM

javnih potreba u protupožarnoj i civilnoj zaštiti

na području Općine Koprivnički Bregi u 2020. godini

PROGRAM

građenja komunalne infrastrukture

na području Općine Koprivnički Bregi za 2020. godinu

PROGRAM

javnih potreba u kulturi na području

Općine Koprivnički Bregi u 2020. godini

PROGRAM

javnih potreba u osnovnom školstvu na području

Općine Koprivnički Bregi u 2020. godini

PROGRAM

javnih potreba u sportu na području

Općine Koprivnički Bregi u 2020. godini

PROGRAM

javnih potreba u predškolskom odgoju na području

Općine Koprivnički Bregi u 2020. godini

PROGRAM

o namjenskom korištenju sredstava naknade iz postupka ozakonjenja
nezakonito izgrađenih zgrada na području Općine Koprivnički Bregi

u 2020. godini

PROGRAM
održavanja komunalne infrastrukture na području

Općine Koprivnički Bregi u 2020. godini

PROGRAM

utroška sredstava ostvarenih od zakupa, prodaje, prodaje izravnom
pogodbom, privremenog korištenja i davanja na korištenje poljoprivrednog

zemljišta u vlasništvu Republike Hrvatske na području

Općine Koprivnički Bregi u 2020. godini

PROGRAM

utroška sredstava šumskog doprinosa

na području Općine Koprivnički Bregi u 2020. godini

PLAN

javnih potreba u socijalnoj skrbi na području

Općine Koprivnički Bregi u 2020. godini

Programi i Plan se prilažu ovom zapisniku i čine njegov sastavni dio.

ODLUKA

o izvršavanju Proračuna Općine Koprivnički Bregi

za 2020. godinu

Odluka se prilaže ovom zapisniku i čini njegov sastavni dio. 

Točka 6. i 7.
MARIO HUDIĆ: Kao što ste vidjeli u materijalima za ove točke, radi promjena u 2019. godini se radi rebalans Financijskog plana vrtića i također ste dobili prijedlog Financijskog plana za 2020. godinu. Već sam ranije rekao da su se radi osnivanja druge grupe povećali troškovi za dvije nove djelatnice u vrtiću. 
PREDSJEDNIK: Ako nema pitanja, predlažem da se također spoje 6. i 7. točka dnevnog reda, koje se odnose na dječji vrtić. Dajem prijedlog ove Odluke na glasovanje. Tko je „za“? Konstatiram da je od 10 prisutnih članova Općinskog vijeća, svih 10 članova glasovalo „za“ te se donose
ODLUKA

o davanju suglasnosti na Izmjene i dopune Financijskog plana
Dječjeg vrtića Vrapčić za 2019. godinu

Odluka se prilaže ovom zapisniku i čini njegov sastavni dio.

ODLUKA
o davanju suglasnosti na Financijski plan

Dječjeg vrtića Vrapčić za 2020. godinu

i projekcije za 2021. i 2022. godinu

Odluka se prilaže ovom zapisniku i čini njegov sastavni dio.

Točka 8.
MARIO HUDIĆ: Zahvaljujem se svima na dobroj suradnji u 2019. godini. Pozitivna stvar koju vam želim reći da su obje naše vrtićke grupe pune i dobio sam pozitivne komentare i pohvale oko vrtića i djelatnika vrtića.
SNJEŽANA KUHAR je potvrdila da su roditelji, a i djeca jako zadovoljni vrtićem.

VEDRAN PINTARIĆ: Zanima me što je sa slučajem Tome Špiranca?

SNJEŽANA KUHAR: Po Facebooku  se pišu svakakve gluposti oko toga.

STJEPAN SRŠEK: Zvala me je gospođa Đurđica i rekla da će za Tomu Špiranca dostaviti pomoć i to namještaj, odjeću i sve ostalo što mu je potrebno.
MARIO HUDIĆ: Mene je zvala sada prije sjednice vijeća ta ista gospođa Đurđica koja živi u Frankfurtu. Objasnio sam joj da je Općina svake godine pomagala Tomi Špirancu i da to nije baš tako kako se pisalo. On može eventualno dobiti pomoć u prehrani i kućnim potrepštinama, ali novčanu pomoć više neće dobivati od Općine. Još vas želim pitati, kada vam odgovara da bude božićni domjenak?

Dogovoreno je da će domjenak biti u srijedu 18. prosinca, s početkom u 19,00 sati.

Budući da je dnevni red iscrpljen i više se nitko nije javio za riječ, predsjednik je završio sjednicu u 19,50 sati.
ZAPISNIČAR:






        PREDSJEDNIK:

  Sonja Terzić





                     Darko Sobota

